*For TV-personligheten, se: Jesse G. James*

**Jesse Woodson James** (født 5. september 1847 Centerville, nå Kearney, i Clay County i Missouri i USA, død 3. april 1882 i Saint Joseph i Missouri) var en amerikansk lovløs i Missouri og det mest berømte medlemmet av James-Younger-gjengen. Han var svært kjent i sin levetid, men ble med tiden en legendarisk figur etter sin død. Historikere i dag plasserer ham inn i en kontekst der han heller sees på som en del av den regionale uroen som ble utført av eks-soldater som under den amerikanske borgerkrigen hadde kjempet for konføderasjonen enn en manifestasjon av lovløshet eller kamp for rettferdig økonomisk fordeling.

James-brødrene, Frank James og Jesse, var soldater for Amerikas konfødererte stater under den amerikanske borgerkrigen og ble da beskyldt for å ha deltatt i grusomheter begått mot Unionsoldater. Etter krigen, som medlemmer av flere gjenger, utførte de mange bankran som ofte førte til drap på bankansatte eller tilskuere. De ranet også fraktevogner og tog.

Han giftet seg 24. april 1875 med Zerelda Mimms og de fikk to barn.

Jesse ble skutt og drept av Bob Ford som var en av medlemmene i James' ranerliga. Ved anledningen bodde Bob og hans bror Charley Ford hjemme hos James i den hensikt å forberede et ran. De bodde der som hans nevøer, noe de ikke var. Ifølge Fords redegjørelse gav James mer eller mindre opp i sitt eget hjem da han forstod at Ford var der på oppdrag av guvernøren for å arrestere James i håp om å få en dusør. Jesse James tok av seg sitt revolverbelte (noe han aldri ellers gjorde) og stilte seg deretter for å pusse støv av et bilde, da Ford så sin sjanse og skjøt ham bakfra.

Selv om James ofte har blitt fremstilt, også før sin død, som en amerikansk Robin Hood som stjal fra de rike og gav til de fattige, er dette kun en myte. Hans ran beriket kun ham selv og hans gjeng.

Referanser
----------

1. ↑   Roglo, Roglo person ID p=jesse;n=james[Hentet fra Wikidata]
2. 1 2   GeneaStar, GeneaStar person-ID jamesj[Hentet fra Wikidata]
3. 1 2   Gran Enciclopèdia Catalana, oppført som Jesse Woodson James, Gran Enciclopèdia Catalana-ID 0034299[Hentet fra Wikidata]
4. 1 2   Brockhaus Enzyklopädie, oppført som Jesse Woodson James, Brockhaus Online-Enzyklopädie-id james-jesse-woodson[Hentet fra Wikidata]
5. ↑   Find a Grave, Find a Grave 6228, besøkt 9. oktober 2017[Hentet fra Wikidata]
6. ↑   basert på følgende heuristikk avledet fra tidslinjen fra andre hendelser[Hentet fra Wikidata]
7. ↑   LIBRIS, libris.kb.se, utgitt 17. september 2012, besøkt 24. august 2018[Hentet fra Wikidata]
8. ↑   Find a Grave, Find a Grave 539, besøkt 10. januar 2022[Hentet fra Wikidata]
9. ↑  Stiles, T.J. (2002). *Jesse James: Last Rebel of the Civil War*. Knopf Publishing.
10. ↑  «A story of myth, fame, Jesse James». *Seattle Times*. 17. september 2007. Arkivert fra originalen 29. desember 2008. Besøkt 7. desember 2008.

Eksterne lenker
---------------

* (en) Jesse James – kategori av bilder, video eller lyd på Commons Rediger på Wikidata

* (en) Jesse James – galleri av bilder, video eller lyd på Commons Rediger på Wikidata
* (en) Jesse James hos American National Biography Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** Brockhaus Enzyklopädie **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC
 |